Gw mau tau Latar Belakang dari Jason Behr. Jelasin dalam bahasa melayu

Behr, anak kedua daripada empat orang adik beradik yang mana kesemuanya lelaki, dilahirkan di Minneapolis, Minnesota, hasil perkahwinan antara David Paul Behr dan Patricia Ann Steiner. Sewaktu kanak-kanak, Behr telah berhijrah bersama keluarganya dari Minnesota, dan telah menetap di merata negeri sehinggalah Behr berusia 10 tahun apabila bapanya meninggalkan mereka. Kemudian ibunya bertindak membawa anak-anaknya kembali ke Minneapolis, di mana Behr diberi pendidikan sekolah swasta. Beliau telah tamat pengajian sekolah tinggi pada 1992, dari Richfield Senior High School, Richfield, Minnesota.

Ketika berusia 19 tahun, setelah berpeluang bertemu dengan pengurus Hollywood Marvin Dauer di Minneapolis, Behr nekad berpindah ke Los Angeles. Pada permulaan kerjayanya, beliau telah menjayakan lebih dari 75 buah iklan, dan pada 1995 memegang watak utama sebagai Tyler Baker menerusi rancangan komedi Sherman Oaks . Sherman Oaks telah menemui penonton selama dua musim penayangan.